DĖL ŠILALĖS RAJONO SAVIVALDYBĖS ADMINISTRACIJOS PALENTINIO SENIŪNIJOS IŠPLĖSTINĖS SENIŪNAIČIŲ SUEIGOS ATRINKTO PROJEKTO FINANSAVIMO IR LĖŠŲ SKYRIMO PROJEKTO ĮGYVENDINIMUI 2019 METAIS

2019 m. rugpjūčio 23 d. Nr. DĮV-674

Šilalė

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo, patvirtinto Šilalės rajono savivaldybės administracijos direktoriaus 2019 m. gegužės 30 d. įsakymu Nr. DĮV-484 „Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“, 24 ir 26 punktais, atsižvelgdamas į Palentinio seniūnijos išplėstinės seniūnaičių sueigos 2019 m. rugpjūčio 19 d. protokolą Nr. D3-9-(1.5.):

 1. S k i r i u 598,00 Eur Palentinio kaimo bendruomenei projekto „Sportas – sveikata jaunam ir senam“ įgyvendinimui, bendruomenės akcijoms ir iniciatyvoms, skirtoms viešųjų erdvių ir aplinkos kokybei gerinti (lauko treniruoklių (2 vnt.) pirkimui 2019 m. III ketvirtyje).

1. P a v e d u Palentinio kaimo bendruomenės pirmininkui ne vėliau kaip per 20 kalendorinių dienų nuo šio įsakymo priėmimo dienos pasirašyti Projekto įgyvendinimo sutartį.
2. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt)/veikla/seniunijos/Palentinio ir Palentinio seniūnijos bei Palentinio kaimo bendruomenės skelbimų lentose.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Valdemaras Jasevičius